text: Ինչպես գտնում է տնտեսագետը, Հայաստանի էներգետիկ ենթակառուցվածքները ֆիզիկապես և բարոյապես մաշվել են, և դրանք աշխատանքային տեսքով պահպանելը հսկայական միջոցներ է խժռում: Եղիազարյանը նշել է, որ ավելի վաղ նախատեսվում էր շահագործումից դուրս բերել 1 հազար մեգավատ էներգետիկ հզորությունները, որոնք պետք է փոխարինվեին նոր միջուկային էներգաբլոկի շինարարության հաշվին: Սակայն, արդեն ակնհայտ է, որ այդ նախագիծը չի իրականացվի, իսկ արդյունքում, Հայաստանը կարող է բախվել էլեկտրաէներգիայի լուրջ դեֆիցիտի: Տնտեսագետը նշել է, որ էլեկտրաէներգիայի սակագների 10% թանկացումը չի կարող չանդրադառնալ ինչպես քաղաքացիների սոցիալ-տնտեսական վիճակի, այնպես էլ երկրի ողջ տնտեսության վրա: Սակագների բարձրացումը բացասական ազդեցություն կունենա նաև հայկական ապրանքների մրցունակության վրա, նշել է նա: 